7 sterf in Vrystaat-ongelukSewe mense is dood en 17 ander ernstig beseer nadat ŉ taxi Maandagaand kop-aan-kop met ŉ vragmotor gebots het. Volgens Jeffrey Wicks, woordvoerder van Netcare911, het die ongeluk op die Steynsrus-pad buite Kroonstad in die Vrystaat plaasgevind. Na wat verneem word, het ŉ nalatige bestuurder uit sy baan gedwaal en teen die ander voertuig vasgery. “Met paramedici se aankoms was ses passasiers in die taxi ernstig beseer. Hulle het op die toneel aan hul beserings beswyk. Agtien passasiers is op die toneel behandel, gestabiliseer en per ambulans na die Boitumelo-staatshospitaal geneem. Nog ŉ man het kort daarna aan sy beserings beswyk,” het Wicks gesê.